Дарэчы, у той жа школе, дзе яна працуе, вучыцца яе малодшая дачка — выдатніца і творчая натура Даша, лаўрэат прэміі Прэзідэнта Рэспублікі Беларусь. А трое дзяцей ужо зусім дарослыя: Максім скончыў БДУІР, працуе па спецыльнасці, Дзяніс разам з бацькам — у авіяцыі МНС, Наталля працуе ў Італіі ў гасцінічным бізнесе. Усе трое — прыёмныя дзеці сям’і Сінюк, родныя браты і сястра, якія з’явіліся, калі сям’я жыла ў Кобрыне. Так што, калі Ала Мікалаеўна кажа, што дзеці — яе жыццё, прычым усе дзеці, а не толькі родныя, — гэта не проста словы, гэта яе цвёрдая і дзейсная жыццёвая пазіцыя. Як не давяраць такому педагогу?